
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 595 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ειδικών όρων και περιορισμών δόμησης 
του κτιρίου που βρίσκεται επί της οδού Λεωκο- 
ρίου αριθμ. 34 εντός του εγκεκριμένου ρυμοτο¬ 
μικού σχεδίου του Δήμου Αθηνών. 1 

Χαρακτηρισμός ως διατηρητέου του κτιρίου και 
του περιβάλλοντος αυτού χώρου που βρίσκεται 
εντός του ρυμοτομικού σχεδίου Αθηνών επί της 
Λεωφόρου Αλεξάνδρας 26 και των οδών Νοταρά 
και Ζα'ΐμη και καθορισμός ειδικών όρων και 


περιορισμών δόμησης αυτού. 2 

ΑΠΟΦΑΣΕΙ Σ 

Αριθμ. 25255 (1) 


Καθορισμός ειδικών όρων και περιορισμών δόμησης του 
κτιρίου που βρίσκεται επί της οδού Λεωκορίου αριθμ. 
34 εντός του εγκεκριμένου ρυμοτομικού σχεδίου του 
Δήμου Αθηνών. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 4 παρ. 2 του ν. 1577/1985 
«Γενικός Οικοδομικός Κανονισμός» (Α' 210), όπως το 
άρθρο αυτό αντικαταστάθηκε με το άρθρο 3 του 
ν. 2831/2000 «Τροποποίηση των διατάξεων του ν. 
1577/1985 «Γ.Ο.Κ.» και άλλες πολεοδομικές διατάξεις» 
(Α' 140). 

2. Τις διατάξεις του άρθρου 90 του π.δ/τος 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα» (Α' 98). 

3. Την υπ’ αριθμ. 4881/19.5.2004 απόφαση του Πρωθυ¬ 
πουργού και του Υπουργού Περιβάλλοντος, Χωροταξίας 
και Δημοσίων Έργων «Ανάθεση αρμοδιοτήτων Υπουρ¬ 
γού Περιβάλλοντος, Χωροταξίας και Δημοσίων Έργων 
στους Υφυπουργούς Περιβάλλοντος, Χωροταξίας και 
Δημοσίων Έργων» (Β' 754). 

4. Το υπ’ αριθμ. 3129/458ΑΕ/20.4.2005 έγγραφο της 
ΕΠΑΕ Ν.Α. Αθηνών - Πειραιώς. 

5. Την από 10.11.2005 αιτιολογική έκθεση της Διεύ¬ 
θυνσης Πολεοδομικού Σχεδιασμού ΥΠΕΧΩΔΕ - Τμήμα 
Παραδοσιακών Οικισμών. 

6. Την από 14.11.2005 (αριθ. πρωτ. 47424/16.11.2005) σύμ¬ 
φωνη γνώμη των φερόμενων ως ιδιοκτητών. 

7. Το υπ’ αριθμ. 11384/13.3.2006 έγγραφο της Διεύ¬ 
θυνσης Πολεοδομικού Σχεδιασμού ΥΠΕΧΩΔΕ - Τμήμα 
Παραδοσιακών Οικισμών. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Στο κτίριο που βρίσκεται επί της οδού Λεωκορίου 
αριθ. 34, περιοχή Ψυρρή, του εγκεκριμένου ρυμοτομικού 
σχεδίου του δήμου Αθηναίων (Ν. Αττικής) φερόμενο ως 
ιδιοκτησία Κων/νου Τριαναταφυλλίδη και Θεοδοσίας 
Οικονομίδου, το οποίο έχει χαρακτηρισθεί ως διατη¬ 
ρητέο με την υπ’ αριθμ. 62869/3021/1993 απόφαση του 
Υπουργού Περιβάλλοντος, Χωροταξίας και Δημοσίων 
Έργων (Δ' 545), καθορίζονται ειδικοί όροι και περιορι¬ 
σμοί δόμησης ως εξής : 

Επιτρέπεται η επισκευή του διατηρητέου κτιρίου, εσω¬ 
τερικές διαρρυθμίσεις και αλλαγές στις στάθμες του 
ισογείου α' και ισογείου β' για λειτουργικούς λόγους, 
η αποκατάσταση της πρόσοψης με την αντιδιαμετρική 
τοποθέτηση των ανοιγμάτων του ισογείου (εξώθυρα, 
άνοιγμα) γύρω από τον κεντρικό άξονα και η κατάργηση 
του φεγγίτη των παραθύρων του ισογείου β' καθώς και 
η ανακατασκευή δώματος, όπως οι ρυθμίσεις αυτές 
φαίνονται στα τέσσερα (4) σχετικά πρωτότυπα διαγράμ¬ 
ματα κάλυψης, κατόψεων, τομών, πρόσοψης σε κλίμακα 
1:100, που θεωρήθηκαν από τον Προϊστάμενο της Δ/νσης 
Τοπογραφικών Εφαρμογών με την υπ’ αριθμ. 25255/2006 
πράξη του και που αντίτυπά τους σε φωτοσμίκρυνση 
δημοσιεύονται με την παρούσα απόφαση. 

2. Κατά τα λοιπά εξακολουθούν να ισχύουν οι διατά¬ 
ξεις της παραπάνω υπ’ αριθμ. 62869/3021/1993 (Δ' 545) 
υπουργικής απόφασης. 

3. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 2006 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 

Αριθ. 25257 (2) 

Χαρακτηρισμός ως διατηρητέου του κτιρίου και του 
περιβάλλοντος αυτού χώρου που βρίσκεται εντός 
του ρυμοτομικού σχεδίου Αθηνών επί της Λεωφό¬ 
ρου Αλεξάνδρας 26 και των οδών Νοταρά και Ζα- 
'ΐμη και καθορισμός ειδικών όρων και περιορισμών 
δόμησης αυτού. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 110 του Κώ¬ 
δικα Βασικής Πολεοδομικής Νομοθεσίας (άρθρο μόνο 
του κωδικοποιημένου π.δ/τος της 14/24.7.1999 - Δ' 580), 
όπως αντικαταστάθηκε με την παρ. 2 του άρθρου 3 
του ν.2831/2000 «Τροποποίηση των διατάξεων του 
ν. 1577/1985 «Γενικός Οικοδομικός Κανονισμός» και άλλες 
πολεοδομικές διατάξεις» (Α 140). 

2. Τις διατάξεις του άρθρου 90 του π.δ/τος 63/2005 
«Κωδικοποίηση της νομοθεσίας για την Κυβέρνηση και 
Κυβερνητικά Όργανα (Α'98). 

3. Την υπ’ αριθμ. 4881/19.5.2004 απόφαση του Πρωθυ¬ 
πουργού και του Υπουργού Περιβάλλοντος, Χωροταξί¬ 
ας και Δημοσίων Έργων «Ανάθεση αρμοδιοτήτων του 
Υπουργού Περιβάλλοντος, Χωροταξίας και Δημοσίων 
Έργων στους Υφυπουργούς Περιβάλλοντος, Χωροταξίας 
και ΔημοσίωνΈργων» (Β754/19.5.2004). 

4. Την από 8.7.2005 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

5. Την υπ’ αριθμ. ΥΠΕΧΩΔΕ 31872/25.7.2005 αίτηση 
αποδοχής της αιτιολογικής έκθεσης εκ μέρους των 
ενδιαφερομένων. 

6. Το υπ’ αριθμ. 204/15.2.2006 έγγραφο της Διεύθυνσης 
Πολεοδομικού Σχεδιασμού του Υπουργείου Περιβάλλο¬ 
ντος, Χωροταξίας και ΔημοσίωνΈργων. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Χαρακτηρίζεται ως διατηρητέο στο σύνολο του το 
κτίριο, καθώς και ο περιβάλλων αυτού χώρος, που βρί¬ 
σκεται εντός του ρυμοτομικού σχεδίου Αθηνών, επί της 
Λεωφόρου Αλεξάνδρας αρ. 26 και επί των οδών Νοτα¬ 
ρά και Ζαΐμη, φερόμενο ως ιδιοκτησία του Αυστριακού 
Αρχαιολογικού Ινστιτούτου, όπως φαίνεται με μαύρη 


διαγράμμιση και με στοιχεία ΑΒΓΔΕΖΑ, στο σχετικό 
πρωτότυπο διάγραμμα σε κλίμακα 1:1000 που θεωρήθη¬ 
κε από τον Προϊστάμενο της Διεύθυνσης Τοπογραφικών 
Εφαρμογών με την υπ’ αριθμ. 25257/2006 πράξη του και 
που αντίτυπο του σε φωτοσμίκρυνση δημοσιεύεται με 
την παρούσα απόφαση. 

Ο καθορισμός των προσκτισμάτων που αλλοιώνουν 
το αρχικό κτίριο πραγματοποιείται από την Επιτροπή 
Πολεοδομικού και Αρχιτεκτονικού Ελέγχου (Ε.Π.Α.Ε). 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή τόσο 
των επί μέρους αρχιτεκτονικών ή καλλιτεχνικών διακο- 
σμητικών στοιχείων του, όσο και του κτιρίου συνολικά, 
πλην των τυχόν προσκτισμάτων ή των στοιχείων του 
κτιρίου για τα οποία η ΕΠΑΕ έχει γνωμοδοτήσει για 
την αφαίρεσή τους. 

4. Επιτρέπεται η επισκευή, ο εκσυγχρονισμός των 
εγκαταστάσεων, η ενίσχυση στο φέροντα οργανισμό 
καθώς και επεμβάσεις για λόγους λειτουργικούς του 
προτεινομένου να χαρακτηρισθεί ως διατηρητέο κτιρίο, 
εφόσον δεν αλλοιώνεται ο αρχιτεκτονικός χαρακτήρας 
του και δεν θίγονται τα διατηρητέα στοιχεία του. 

5. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο διατηρητέο κτίριο. 

Επιτρέπεται η τοποθέτηση επιγραφών μικρών διαστά¬ 
σεων που πληροφορούν για τη χρήση των χώρων του 
κτιρίου, μετά από έγκριση της Ε.Π.Α.Ε. 

6. Αιτήσεις για προσθήκη στο διατηρητέο κτίριο απο- 
στέλλονται από την πολεοδομική υπηρεσία στην αρ¬ 
μόδια Υπηρεσία του Υ.ΠΕ.ΧΩ.ΔΕ με γνώμη της ΕΠΑΕ, 
για ειδικές ρυθμίσεις, σύμφωνα με τις διατάξεις του 
άρθρου 4 (παρ. 2) του ν. 1577/85 (ΦΕΚ 210 Α'), όπως 
τροποποιήθηκε και ισχύει με το ν. 2831/2000 (ΦΕΚ 140 
Α713.6.2000),εφόσον δεν παραβλάπτεται το διατηρητέο 
κτίριο και ο χώρος που το περιβάλλει. 

7. Για οποιαδήποτε επέμβαση στο εξωτερικό ή εσω¬ 
τερικό του διατηρητέου κτιρίου όπως και για την τοπο¬ 
θέτηση επιγραφών απαιτείται έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ). 

8. Η ισχύς της παρούσας απόφασης αρχίζει από τη 
δημοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως.. 

Αθήνα, 14 Ιουνίου 2005 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 

